CELEX: 32018D1790
Language: lt
Date: 2018-11-16 00:00:00
Title: 2018 m. lapkričio 16 d. Komisijos įgyvendinimo sprendimas (ES) 2018/1790, kuriuo panaikinamas Sprendimas 2002/623/EB, kuriame pateikti nurodymai dėl genetiškai modifikuotų organizmų rizikos aplinkai vertinimo (pranešta dokumentu Nr. C(2018) 7513) (Tekstas svarbus EEE.)

20.11.2018   
               
               
                  LT
               
               
                  Europos Sąjungos oficialusis leidinys
               
               
                  L 293/32
               
            
         KOMISIJOS ĮGYVENDINIMO SPRENDIMAS (ES) 2018/1790
         2018 m. lapkričio 16 d.
         kuriuo panaikinamas Sprendimas 2002/623/EB, kuriame pateikti nurodymai dėl genetiškai modifikuotų organizmų rizikos aplinkai vertinimo
         
            
               (pranešta dokumentu Nr. C(2018) 7513)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2001 m. kovo 12 d. Europos Parlamento ir Tarybos direktyvą 2001/18/EB dėl genetiškai modifikuotų organizmų apgalvoto išleidimo į aplinką ir panaikinančią Tarybos direktyvą 90/220/EEB (1), ypač į jos II priedo pirmą pastraipą,
         kadangi:
         
                     (1)
                  
                  
                     Komisijos sprendime 2002/623/EB (2) pateikti nurodymai dėl Direktyvos 2001/18/EB II priede nurodyto rizikos aplinkai vertinimo tikslų, elementų, bendrųjų principų ir metodikos;
                  
               
                     (2)
                  
                  
                     Europos maisto saugos tarnybos (toliau – Tarnyba) ir Europos vaistų agentūros (toliau – Agentūra) patvirtintuose naujesniuose ir išsamesniuose rekomendaciniuose dokumentuose dėl genetiškai modifikuotų organizmų (toliau – GMO) rizikos aplinkai vertinimo buvo pateikti išsamūs papildomi paaiškinimai, susiję su Direktyvos 2001/18/EB II priedo įgyvendinimu. Patvirtinus šiuos išsamesnius rekomendacinius dokumentus, Sprendimas 2002/623/EB palaipsniui neteko savo pridėtinės vertės;
                  
               
                     (3)
                  
                  
                     pagal Komisijos direktyvą (ES) 2018/350 (3) buvo iš dalies pakeista Direktyva 2001/18/EB – buvo atnaujintas Direktyvos 2001/18/EB II priedas, į jį buvo įtraukti 2010 m. spalio mėn. patvirtinti išsamesni Tarnybos nurodymai dėl genetiškai modifikuotų augalų rizikos aplinkai vertinimo (4) ir jis buvo grindžiamas šiais nurodymais, atsižvelgiant į tai, kad II priedas taikomas visiems GMO, o ne vien tik genetiškai modifikuotiems augalams. Rengdama nurodymus Tarnyba rėmėsi pačiu Sprendimu 2002/623/EB. Todėl šiuo metu Direktyvos 2001/18/EB II priedo nuostatos yra išsamesnės, o Sprendime 2002/623/EB pateikti nurodymai yra nebereikalingi;
                  
               
                     (4)
                  
                  
                     todėl Sprendimas 2002/623/EB turėtų būti panaikintas;
                  
               
                     (5)
                  
                  
                     supaprastinimo sumetimais Sprendimas 2002/623/EB taip pat turėtų būti panaikintas, kad būtų mažiau rekomendacinių dokumentų, į kuriuos ūkio subjektai ir kompetentingos institucijos turi atsižvelgti atlikdami rizikos aplinkai vertinimą pagal Direktyvos 2001/18/EB II priedą;
                  
               
                     (6)
                  
                  
                     šiame sprendime nustatytos priemonės atitinka pagal Direktyvos 2001/18/EB 30 straipsnio 1 dalį įsteigto komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas 2002/623/EB panaikinamas.
         
         
            2 straipsnis
            Šis sprendimas skirtas valstybėms narėms.
         
         
            Priimta Briuselyje 2018 m. lapkričio 16 d.
            
               
                  Komisijos vardu
               
               Vytenis ANDRIUKAITIS
               
                  Komisijos narys
               
            
         
         
            (1)  OL L 106, 2001 4 17, p. 1.
         
            (2)  2002 m. liepos 24 d. Komisijos sprendimas 2002/623/EB, pateikiantis nurodymus, papildančius Europos Parlamento ir Tarybos direktyvos 2001/18/EB dėl genetiškai modifikuotų organizmų apgalvoto išleidimo į aplinką ir panaikinančios Tarybos direktyvą 90/220/EEB II priedą (OL L 200, 2002 7 30, p. 22).
         
            (3)  2018 m. kovo 8 d. Komisijos direktyva (ES) 2018/350, kuria iš dalies keičiamos Europos Parlamento ir Tarybos direktyvos 2001/18/EB nuostatos dėl genetiškai modifikuotų organizmų rizikos aplinkai vertinimo (OL L 67, 2018 3 9, p. 30).
         
            (4)  EFSA Panel on Genetically Modified Organisms (GMO); Guidance on the environmental risk assessment of genetically modified plants. EFSA Journal 2010;8(11):1879. [p. 111]. doi:10.2903/j.efsa.2010.1879.